OpenLLM-France/wikimedia huggingface dataset:
# Tauró bronzat

El tauró bronzat (Carcharhinus brachyurus) és una espècie de peix cartilaginós carcariniforme de la família dels carcarínids. Viu en zones costaneres de diversos oceans, incloent-hi la Mediterrània.
Pot arribar als 3,5 m de longitud i als 300 kg de pes, tot i que les mides mitjanes són entre 2,2 i 2,5 metres. El color del dors és entre bronze i verd oliva, amb el ventre blanquinós. És difícil de distingir d'altres espècies de la mateixa família.
És vivípar i té de 13 a 20 cries per cada part. Arriben a la maduresa sexual cap als cinc anys i arriben a viure uns 12 anys. Caça sovint a les zones costaneres, on s'alimenta sobretot de peixos (incloent petits taurons i rajades), i calamars. És perillós pels humans, ja que en algunes parts de la seva àrea de distribució és responsable d'atacs a persones.

## Referències

* ↑ Duffy, C. & Gordon, I. (SSG Australia & Oceania Regional Workshop, March 2003) 2003. Carcharhinus brachyurus. The IUCN Red List of Threatened Species 2003: e.T41741A10551730.Downloaded on 04 January 2020.
# Sokólovo

«Sokólovo» té aquests significats:
* Sokólovo (Vólogda), localitat de l'óblast de Vólogda, a Rússia
* Sokólovo (Nóvgorod), localitat de l'óblast de Nóvgorod, a Rússia
* Sokólovo (Sverdlovsk), localitat de l'óblast de Sverdlovsk, a Rússia
# Posada de l'Estorell

Posada de l’Estorell
El solar que ocupa antigament hi havia el vell edifici gòtic dels Morei (XIV-XV), aquest llinatge dona nom al carrer. L'any 1531, Felip Fuster, senyor de l'Estorell, va comprar el casal al senyor Joanet Morei, i actualment és conegut com a Posada de l'Estorell. L'any 1549 es va reformar l'edifici amb elements renaixentistes. L'any 1652 va ser l'hereu de les possessions dels Fuster d'Estorell, el segon comte de Santa Maria de Formiguera, Ramon Burgès Zaforteza i Fuster, el famós Comte Mal. Al segle XVIII va passar a mans dels Togores, comtes d’Aiamans.
A la dècada de 1880 va patir una reforma que va suposar la pèrdua dels elements artístics més valuosos com les columnes, els enteixinats, l’escala…, que es varen desmuntar, peça a peça, per ser enviats als Estats Units l'any 1929. Només resten l'escut dels Pacs-Fusters (estrella dels Fuster i la lluna dels Pacs) a la façana i també els portals renaixentistes dels estudis. Els capitells dels pilars del pati també mostraven l'escut dels Fusters, però van ser raspats. A començaments del segle XX, el casal va ser dividit en habitatges individuals i s'hi varen instal·lar els dos portals neogòtics del primer pis.
El portal més destacat està situat a l'arrencada de l'escala, la qual és de tradició gòtica i té una misteriosa inscripció que diu "Per un tal bé, repòs tindrà ma vida" un missatge interpretat com una promesa de llibertat feta per Felip Fuster a l'esclau picapadrer que va treballar el portal.

## Referències

* ↑ Valero Martí, Gaspar; Bonnín, Biel; Sastre, Vicenç. Itineraris pel centre històric de Palma. 3a. edició revisada. Palma: Ajuntament de Palma, 1993. ISBN 978-84-87159-49-7.
* 1 2 Valero, 1993.
# New Athens (Ohio)

New Athens és una vila dels Estats Units a l'estat d'Ohio. Segons el cens del 2000 tenia 342 habitants.

## Demografia

Segons el cens del 2000, New Athens tenia 342 habitants, 135 habitatges, i 100 famílies. La densitat de població era de 471,6 habitants/km².
Dels 135 habitatges en un 26,7% hi vivien nens de menys de 18 anys, en un 63% hi vivien parelles casades, en un 7,4% dones solteres, i en un 25,2% no eren unitats familiars. En el 21,5% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 2,91.
Per edats la població es repartia de la següent manera: un 21,6% tenia menys de 18 anys, un 7,3% entre 18 i 24, un 28,1% entre 25 i 44, un 24,6% de 45 a 60 i un 18,4% 65 anys o més.
L'edat mediana era de 40 anys. Per cada 100 dones de 18 o més anys hi havia 88,7 homes.
La renda mediana per habitatge era de 26.786 $ i la renda mediana per família de 31.667 $. Els homes tenien una renda mediana de 25.833 $ mentre que les dones 17.344 $. La renda per capita de la població era de 12.771 $. Aproximadament el 18,8% de les famílies i el 19,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Athens». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- New Athens». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Mohd Nor Umardi Rosdi

Mohd Nor Umardi Rosdi (11 d'agost de 1986) és un ciclista malaisi professional des del 2007 i actualment a l'equip Terengganu Cycling Team.

## Palmarès

* 2012
** Vencedor d'una etapa al Tour de Brunei
* 2013
** 1r al CFI International-Delhi
* 2016
** Campió de Malàisia en contrarellotge

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
# Takeshi Seyama

Takeshi Seyama (瀬山 武司, Seyama Takeshi) (nascut el 1944) és un editor de pel·lícules japonès.
Ha estat l'editor de diverses sèries d'anime i pel·lícules com La princesa Mononoke, Steamboy, Elfen Lied, Akira, i èxits del Studio Ghibli, junt amb Katsuhiro Otomo i Satoshi Kon. Ha treballat recentment a la pel·lícula Paprika de Satoshi Kon, basada en la novel·la de Yasutaka Tsutsui. És, a més, el fundador de "Seyama Editing Room", especialitzada en l'edició d'anime.

## Filmografia

(Com a editor)
* Heidi: A Girl of the Alps (1974) - 1 episodi
* little princess sara (1985) - Sèrie de TV
* Sherlock Hound (1984-85) - 6 Episodis
* Castle in the Sky (1986)
* My Neighbor Totoro (1988)
* Grave of the Fireflies (1988)
* Akira (1988)
* Venus Wars (1989)
* Only Yesterday (1991)
* Whisper of the Heart (1995)
* Princess Mononoke (1997)
* My Neighbors the Yamadas (1999)
* Tokyo Godfathers (2003)
* Steamboy (2004)
* Paprika (2006)
* Tales from Earthsea (2006)
# Riu Gor

El Gor és un riu de la península Ibèrica que transcorre íntegrament per la província de Granada, en el sud d'Espanya a Andalusia. Naix en la serra de Gor. És afluent del riu Fardes, que al seu torn ho és del Guadiana Menor, i aquest al seu torn del Guadalquivir, pel que està inclòs en la conca hidrogràfica d'aquest últim.
Naix en Gor, en un paratge conegut com el naixement en la Serra de Gor, posteriorment se li uneixen diferents rambles i fonts. Transcorre pels termes municipals de Gor, Gorafe i Villanueva de las Torres on aboca les seues aigües en el riu Lluïsques.
El seu cabal és molt irregular, quedant la seua llera seca a l'estiu, ja que les seues aigües es destinen a regar les fèrtils vegues que se situen a banda i banda de les seues margenes.
Discorre per un profund canó, excavat per les seues aigües durant milions d'anys, fet que es considera és l'origen del seu nom. Existeix la creença que el topònim "Gor" prové de l'àrab "Garaub" que significa barre o fondalada. Els vessants d'aquesta profunda vall han albergat diferents cultures, restes de les quals es troben en diversos assentaments com Les Angostures o els múltiples Dòlmens.
# Similitud química

Similitud química, també anomenada semblança molecular es refereix a la semblança dels elements, molècules o compostos químics pel que fa a qualsevol de les seves característiques estructurals o funcionals. És a dir, es refereix a la semblança de dues o més substàncies en relació a l'efecte que tinguin sobre els elements reactius, ja sigui en un context orgànic, inorgànic, biològic o de qualsevol altre tipus.
La similitud química és un dels conceptes més importants en la quimioinformática. En efecte, té un paper important en els enfocaments moderns per a diverses qüestions, com ara la predicció de les propietats dels compostos químics o el disseny de productes químics amb un conjunt predefinit de propietats. També és especialment important en la realització d'estudis de disseny de drogues per mitjà anàlisi de grans bases de dades que contenen estructures químiques disponibles o potencialment disponibles. Aquests estudis es basen en el principi de similitud de Johnson i Maggiore, que sosté que els compostos similars tenen propietats similars.

## Referències

* 1 2 A. M. Johnson, G. M. Maggiora. Concepts and Applications of Molecular Similarity. Nova York: John Willey & Sons, 1990. ISBN 0471621757.
* ↑ N. Nikolova, J. Jaworska «Approaches to Measure Chemical Similarity - a Review». QSAR & Combinatorial Science, vol. 22, 9-10, 2003, pàg. 1006–1026. DOI: 10.1002/qsar.200330831.

## Enllaços externs

* Small Molecule Subgraph Detector (SMSD) Arxivat 2020-01-28 a Wayback Machine. - is a Java based software library for calculating Maximum Common Subgraph (MCS) between small molecules. This will help us to find similarity/distance between two molecules. MCS is also used for screening drug like compounds by hitting molecules, which share common subgraph (substructure).
* Chemical Similarity Arxivat 2010-03-26 a Wayback Machine. (QSAR World)
* Similarity Principle Arxivat 2008-11-21 a Wayback Machine.
* Fingerprint-based Similarity used in QSAR Modeling Arxivat 2011-07-15 a Wayback Machine.
* Brutus Arxivat 2010-04-30 a Wayback Machine. is a similarity analysis tool based on molecular interaction fields.
# Puryear

Puryear és una població dels Estats Units a l'estat de Tennessee. Segons el cens del 2000 tenia 667 habitants.

## Demografia

Segons el cens del 2000, Puryear tenia 667 habitants, 284 habitatges, i 191 famílies. La densitat de població era de 283 habitants/km².
Dels 284 habitatges en un 26,8% hi vivien nens de menys de 18 anys, en un 53,9% hi vivien parelles casades, en un 9,5% dones solteres, i en un 32,7% no eren unitats familiars. En el 27,5% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,73.
Per edats la població es repartia de la següent manera: un 19,8% tenia menys de 18 anys, un 8,7% entre 18 i 24, un 26,8% entre 25 i 44, un 22,9% de 45 a 60 i un 21,7% 65 anys o més.
L'edat mediana era de 41 anys. Per cada 100 dones de 18 o més anys hi havia 91,1 homes.
La renda mediana per habitatge era de 28.750 $ i la renda mediana per família de 36.042 $. Els homes tenien una renda mediana de 22.315 $ mentre que les dones 20.481 $. La renda per capita de la població era de 17.131 $. Entorn del 7,4% de les famílies i el 10,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Puryear». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Puryear». American Fact Finder. Oficina del Cens dels Estats Units, 12-01-2010.
# Puerto de Santa Cruz

Puerto de Santa Cruz és un municipi de la província de Càceres, a la comunitat autònoma d'Extremadura (Espanya).

## Demografia

Evolució demogràfica :
| 2001 | 2002 | 2003 | 2004 | 2005 | 2006 |
| 417 | 415 | 410 | 410 | 404 | 403 |
# Newtok

Newtok és una concentració de població designada pel cens dels Estats Units a l'estat d'Alaska. Segons el cens del 2000 tenia 321 habitants.

## Demografia

Segons el cens del 2000, Newtok tenia 321 habitants, 63 habitatges, i 51 famílies La densitat de població era de 120,3 habitants/km².
Dels 63 habitatges en un 68,3% hi vivien nens de menys de 18 anys, en un 63,5% hi vivien parelles casades, en un 11,1% dones solteres, i en un 19% no eren unitats familiars. En el 19% dels habitatges hi vivien persones soles el 19% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 5,1 i el nombre mitjà de persones que vivien en cada família era de 5,96.
Per edats la població es repartia de la següent manera: un 45,2% tenia menys de 18 anys, un 10% entre 18 i 24, un 26,8% entre 25 i 44, un 14,3% de 45 a 60 i un 3,7% 65 anys o més.
L'edat mediana era de 21 anys. Per cada 100 dones hi havia 118,4 homes. Per cada 100 dones de 18 o més anys hi havia 112 homes.
La renda mediana per habitatge era de 32.188 $ i la renda mediana per família de 32.188 $. Els homes tenien una renda mediana de 26.250 $ mentre que les dones 15.625 $. La renda per capita de la població era de 9.514 $. Aproximadament el 29,8% de les famílies i el 31% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Newtok». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 16 juliol 2010].
* ↑ «Geographic Comparison Table- Newtok». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Mohe

Mohe :
| Xinès: | Xinès: | 漠河 |
| Mandarí |
| Mandarí | Pinyin: | Mòhé |
| Significat literal: | Significat literal: | "Riu Desert" |
Mohe és una ciutat-comtat de la Prefectura de Daxing'anling, província de Heilongjiang, República Popular de la Xina. És la ciutat xinesa que es troba més al nord del país.

## Clima

Mohe, per virtut de la seva ubicació septentrional, és un de les poques localitats de la Xina amb un clima subàrtic (classificació Köppen), amb hiverns llargs i severs, i estius curts i tebis. L'hivern comença a mitjans octubre i dura fins a finals d'abril, quan les temperatures són normalment encara les més fredes de tot el país. Les temperatures mitjanes són sota zero durant gairebé set mesos de l'any, i el període sense gebrada és només de 90 dies. A més, la variació de temperatura diürna és gran, amb una mitjana de 17.2 °C anualment. Els rangs de temperatura mitjanes mensuals van de −28.2 °C al gener a 18.3 °C al juliol, amb una mitjan anual de −3.90 °C, trobant-se la ciutat només una mica al sud de la línia de permagel permanent. Les temperatures extremes han variat de −52.3 °C a 39.3 °C.

## Geografia

Mohe es troba a la punta nord d'Heilongjiang, a una latitud de 52° 10'−53° 33' N i 121° 07'−124° 20' E. Té frontera amb la província russa de l'Amur i el krai de Zabaikàlie. El riu Amur fa de frontera al llarg de 245 quilòmetres en aquest territori. El poble xinès més al nord, a la latitud de 53° 29' N, conegut com el poblat Beiji (北极村, literalment "el més al nord"), forma part de la ciutat-comtat de Mohe, al costat del riu Amur. S'hi poden veure rarament les aurores polars.
Mohe cobreix 150 km de nord a sud i té una àrea total de 18,233 km², ocupant 21.6% de l'àrea de la prefectura de Daxing'anling i 3.9% de la de la província d'Heilongjiang. Això representa una densitat de població de només 4.64 persones/km².

## Transport

L'estació de ferrocarril de Mohe va obrir el 1972, sent l'estació de tren més al nord de la Xina. Té servei de passatgers regular amb Harbin, Qiqihar i Shenyang.
L'aeroport Mohe Gulian va obrir el 2008, sent l'aeroport més septentrional del país.

## Fills il·lustres

* Chi Zijian (1964-) escriptora. Premi Mao Dun de Literatura de l'any 2008 i tres cops guanyadora del Premi Lu Xun de Literatura

## Referències

* ↑ «The 6 climate zones of China». ClimateList. [Consulta: 19 desembre 2018].
* ↑ Krishna, K. R.. Agricultural Prairies: Natural Resources and Crop Productivity (en anglès). CRC Press, 2015-01-28. ISBN 9781482258066.
* ↑ «Climate». en.chinaculture.org. [Consulta: 19 desembre 2018].
* ↑ «A Visit to China’s “Arctic Village”». [Consulta: 10 març 2021].

## Enllaços externs

* Pàgina web oficial de Mohe (en xinès)
# Montoliu de Perellós

El Montoliu de Perellós, o Montolier de Pèrillos (Montoulié de Périllou en francès), és un turó de la Serra de Perellós, per dessobre del poble del mateix nom, a la comuna nord-catalana d'Òpol i Perellós.
És al límit amb els termes occitans d'Embres e Castelmaur i de Fulhan, tots dos del Cantó de Durban de las Corbièras), al Narbonès. És el punt més septentrional del Rosselló i, per extensió, de tota Catalunya i dels Països Catalans. En el seu cim hi ha una edificació amb un dels 18 radars francesos de vigilància meteorològica i d'incendis amb una cobertura d'entre 100 i 200 quilòmetres.
Aquest cim esta inclòs al llistat dels 100 cims de la FEEC.

## Referències

* ↑ GEC
* ↑ El Montoliu de Perellós en els ortofotomapes de l'IGN
* ↑ «France, le trésor des régions».
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].

## Bibliografia

* Becat, Joan. «105 - Òpol i Perellós». A: Atles toponímic de Catalunya Nord. II. Montoriol-el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Òpol i Perellós». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
# Tauró de nit

El tauró de nit (Carcharhinus signatus) és una espècie de peix cartilaginós carcariniforme de la família dels carcarínids, propi de l'oceà Atlàntic. Els mascles poden assolir els 280 cm de longitud.

## Distribució geogràfica

Es pot trobar fins als 600 m de fondària i en aigües amb una temperatura d'entre 11 i 16 graus. Es troba a l'Atlàntic occidental (des de Delaware fins a Florida, les Bahames i Cuba. També al Brasil i a l'Argentina), a l'Atlàntic oriental (des del Senegal fins a la Costa d'Ivori, Ghana, Camerun, República Democràtica del Congo, Angola i nord de Namíbia).

## Referències

* 1 2 FishBase (anglès)

## Bibliografia

* Compagno, L.J.V., 1984. FAO species catalogue. Vol. 4. Sharks of the world. An annotated and illustrated catalogue of shark species known to date. Part 2 - Carcharhiniformes. FAO Fish. Synop. 125(4/2):251-655.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Fordham et al (2006). Tauró de nit. Llista Vermella de la UICN, Unió Internacional per a la Conservació de la Natura, 2006. Consultat el 8 de desembre del 2007 (en anglès).
# Robert Kidiaba Muteba

Robert Kidiaba Muteba (Lubumbashi, 1 de febrer de 1976) és un exfutbolista de la República Democràtica del Congo de la dècada de 2000.
Fou internacional amb la selecció de futbol de la República Democràtica del Congo.
Pel que fa a clubs, destacà a TP Mazembe.

## Referències

* ↑ Robert Kidiaba Muteba Fitxa i estadístiques a la FIFA
* ↑ Oluwashina Okeleji. «Kidiaba to end DR Congo career after 2015 Nations Cup». BBC Sport, 06-12-2014. [Consulta: 3 febrer 2015].
* ↑ «2015 Nations Cup: Yannick Bolasie in DR Congo squad». BBC Sport, 09-01-2015. [Consulta: 5 febrer 2015].
* ↑ Piers Edwards. «Afcon 2015: Robert Kidiaba says he may continue for DR Congo». BBC Sport, 04-02-2015. [Consulta: 5 febrer 2015].
* ↑ Robert Kidiaba Muteba a National-Football-Teams.com (anglès)
# Simhat Torà

Simhat Torà (en hebreu שמחת תורה) (transliterat: Festa de la Torà), és una festivitat jueva que se celebra quan finalitza la festivitat de Sukkot, el dia 23 del mes de Tixrí, i marca el final del cicle anual de lectura de la Torà. Simhat Torà és el dia en què s'acaba de llegir a les sinagogues la darrera part del Pentateuc, i es comença a llegir de nou des de l'inici, començant pel Gènesi.
Cada setmana es llegeix una porció de la Torà designada pels savis del judaisme, fins que finalitza la lectura completa de tot el rotlle de la Torà. La porció setmanal es diu en hebreu paraixà, i és un sermó setmanal sobre les històries de la Bíblia. Es va començar a celebrar a l'edat mitjana, quan hi havia el costum de completar en un any la lectura de la Torà.
La festa de Simhat Torà se celebra en el país d'Israel, i també als països de la diàspora amb alegria, cants i danses, desfilant i ballant al carrer, en processó amb el rotlle de la Torà al damunt.

## Referències

* ↑ «es.chabad.org». Arxivat de l'original el 2014-08-12. [Consulta: 30 agost 2013].
* ↑ mesilot.org

## Enllaços externs

* Federació de Comunitats jueves de la Comunitat d'Estats Independents (anglès)
# Puerto de San Vicente

Puerto de San Vicente és un municipi de la província de Toledo a la comunitat autònoma de Castella-La Manxa. Limita amb Alía a la província de Càceres i Mohedas de la Jara, El Campillo de la Jara i Sevilleja de la Jara a la de Toledo.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 292 | 288 | 283 | 277 | 269 | 261 | 284 | 285 | 255 | 248 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Pedro Aceituno Muñoz | PCE | 19/04/1979 |
| 1983 - 1987 | Pedro Aceituno Muñoz | PCE | 28/05/1983 |
| 1987 - 1991 | Pedro Aceituno Muñoz | PSOE | 30/06/1987 |
| 1991 - 1995 | Pedro Aceituno Muñoz | PSOE | 15/06/1991 |
| 1995 - 1999 | Javier González Blanco | PP | 17/06/1995 |
| 1999 - 2003 | Javier González Blanco | PP | 03/07/1999 |
| 2003 - 2007 | Javier González Blanco | PP | 14/06/2003 |
| 2007 - 2011 | Felicidad Oliva Gomez | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |
# Muntanya de l'Oliva

La muntanya de l'Oliva és un accident orogràfic proper a la ciutat de Tarragona.
Abans del segle xx va existir al lloc un fortí, que en a la fi del segle xix es trobava en runes. Una part de la finca era propietat de l'hospital de Tarragona, mentre que altra estava destinada a cementiri. En 1901 es va construir-hi un camí per al servei de les obres de construcció d'un dipòsit d'aigua, amb la condició que el camí seria destruït en acabar les obres. El contractista va demorar la demolició de manera que la via va ser utilitzada per un públic cada volta més nombrós que acudia als voltants del dipòsit per esplaiar-se junt a la font que s'hi havia instal·lat.
El 17 d'agost de 1905, la Junta Administrativa de l'Hospital va cedir la propietat a l'Ajuntament, per embelliment de la ciutat. El 28 d'octubre de 1906 s'hi celebrà oficialment l'entrega de la muntanya a la ciutat, amb la presència de diverses autoritats civils i militars i de vuit o deu mil persones. En aquesta ocasió es va realitzar la primera plantació d'arbres per part de l'alumnat de les escoles de la ciutat. Aquestes plantacions continuarien fins a la guerra de 1936.
Durant el primer terç del segle xx, la muntanyana de l'Oliva, a més de lloc d'esbarjo, també va ser-ho de concentracions polítiques radicals, liberals i sindicalistes.
El decret del Ministeri de Justícia de 9 de juliol de 1931 preveia la propietat municipal dels cementiris. Doncs en 1933 l'Ajuntament de Tarragona se'n va confiscar.
Durant la guerra de 1936 i la postguerra, va ser lloc d'afusellaments, els quals continuaren realitzant-s'hi fins a febrer 1944.

## Referències

* 1 2 3 4 Adserà Martorell, Josep. Història antiga i moderna del cementiri de Tarragona. Tarragona: Xarxa Sanitària Santa Tecla, 2002, p. 121-124.
* ↑ Diario de Tarragona, 30101906, pàg. 1.
* ↑ Diario de Tarragona.
* ↑ Tarragona Federal.
* ↑ «Revista de Cambrils». Jordi Moreno, 15112014. [Consulta: 15112014].